open-index/open-wikipedia-markdown huggingface dataset:
Antropológia

**Antropológia** je veda alebo súbor vied o človeku, a to presnejšie v týchto možných významoch:
*častejšie významy
**a) V užšom zmysle je antropológia buď len biologická antropológia, alebo  biologická antropológia + filozofická antropológia + pedagogická antropológia + teologická antropológia (+ kybernetická antropológia)
**b) V širšom zmysle pojem antropológia (v takom prípade nazývaná aj **všeobecná antropológia, biologicko-sociokultúrna antropológia, biosociokultúrna antropológia**) zahŕňa to isté čo je uvedené v bode a) plus kultúrnu/sociálnu/sociokultúrnu antropológiu v širšom zmysle, ktorá zahŕňa disciplíny:
*** kultúrna/sociálna/sociokultúrna antropológia v užšom zmysle:
**** kultúrna antropológia v najužšom zmysle, resp. etnológia, etnografia a folkloristika
**** sociálna antropológia v najužšom zmysle (a špecifické smery antropológia práva a politická antropológia)
*** archeológia (najmä v podobe archeologickej antropológie) a prehistória 
*** lingvistická antropológia
*** prípadne aj: psychologická antropológia
*zriedkavejšie významy: 
**c) filozofické učenie o človeku, o podstate jeho existencie a postavenia vo svete; je implicitnou súčasťou väčšiny filozofických systémov; v súčasnosti je predmetom najmä filozofickej antropológie
**d) široký súbor disciplín, ktoré majú vzťah k človeku

Význam a) je v strednej Európe skôr starší (pochádza z kontinentálnej Európy), význam b) je v strednej Európe skôr novší (pochádza z USA a čiastočne Francúzska). 

Najstaršími časťami antropológie sú de facto biologická antropológia (fyzická antropológia) a filozofická antropológia, ale ako vyslovene samostatná veda sa prvá samostatne vyčlenila biologická antropológia.

## Referencie

## Pozri aj
* Etnológia
* Etnografia
* Religionistika

## Iné projekty

## Externé odkazy
* Mapping Transdisciplinarity in Human Sciences 
* Fundamental Theory of Anthropology
Evolucionizmus (všeobecne)

**Evolucionizmus** je názor, že vývoj je všeobecná a základná tendencia. Evolucionizmus sa rozvinul najmä v súvislosti s Darwinovou vývojovou teóriou. Evolucionizmus zasiahol množstvo prírodoných vied a spoločenských vied. 

## Externé odkazy

Kategória:Filozofické teórie
Kategória:Evolúcia
Algebra (disciplína)

**Algebra** je jedna z disciplín matematiky, presnejšie: 
* a) v stredoveku: riešenie problémov, ktoré možno vyjadriť ako rovnice prvého a druhého stupňa, 
* b) v 17. a prvej polovici 18. stor.: náuka o počítaní (algebrických rovníc, rovností a pod.) s písmenami nahradzujúcimi čísla (ako opak aritmetiky, ktorá sa zaoberala konkrétnymi číslami), 
* c) v druhej polovici 18. stor. a v 19. stor. (ale často, najmä v školstve, ešte aj dnes): elementárna algebra, 
* d) od zač. 20. stor.:  moderná algebra (=abstraktná algebra; t. j. náuka o algebrických štruktúrach, pod ktorú -vzhľadom na vysokú abstrakciu v modernej matematike - dnes už spadá aj napr. náuka o algebrických rovniciach či lineárna algebra), 
* e) v širšom zmysle (zriedkavo): ako bod d + teoretická aritmetika + niektoré ďalšie disciplíny, napr. kombinatorika

## Etymológia
Samotné slovo algebra pochádza pravdepodobne z arabského slova *al-džabr* znamenajúceho spojenie alebo doplnok, ktoré použil v názve svojej knihy *Hisáb al-džabr wa-l-mukábala* (حساب الجبر و المقابلة) matematik Muhammad al-Chorezmí.

## Delenie súčasnej algebry
Súčasnú algebru môžeme rozdeliť niekoľko častí, najmä:
* elementárna algebra zaoberajúca sa základnými vlastnosťami operácií na reálnych číslach, výrazmi a rovnicami, ktoré obsahujú reálne premenné
* abstraktná algebra (v užšom zmysle) študuje abstraktné algebrické štuktúry, ako sú napr. grupy, okruhy, zväzy a polia
* lineárna algebra sa zaoberá špecifickými vlastnosťami vektorových priestorov
*komutatívna algebra 
* počítačová algebra študuje hlavne algoritmy riešiace symbolické a numerické výpočty riešiace rozmanité algebrické problémy.

## Referencie

## Pozri aj
* Algebrická štruktúra
* Pologrupa
* Grupa
* Okruh
* Zväz
* Boolova algebra
Binárna operácia

**Binárna operácia** alebo **dvojmiestna operácia** alebo **dvojprvková operácia** alebo **dvojčlenná operácia** je úkon v matematike, ktorým sa ku každej usporiadanej dvojici prvkov (napríklad dvojici čísiel) z nejakej množiny (ľubovoľným spôsobom) priraďuje jediný tretí prvok (napríklad ďalšie číslo) z tej istej množiny. Ak existuje taký predpis, hovoríme, že na danej množine máme definovanú binárnu operáciu. Binárna operácia je jeden z najdôležitejších pojmov algebry.

Matematicky vyjadrené binárnou operáciou \varphi na množine *M* rozumieme ľubovoľné zobrazenie \varphi: M \times M \to M. 

Je užitočné si všimnúť, že z tejto definície vyplývajú dva dôležité fakty:
* každá operácia je "uzavretá", teda \forall a,b \in M: \varphi(a,b) \in M ,
* výsledok operácie je definovaný pre každú usporiadanú dvojicu na M^2, teda \forall a,b \in M \exists c \in M: \varphi(a,b) =c.
Ešte raz upozorňujeme, že tieto dva body nie sú súčasťou definície binárnej operácie a vyplývajú z toho, že \varphi je zobrazenie.

## Príklady
Binárnymi operáciami sú také základné operácie ako sčítanie na celých číslach (dvom sčítavaným číslam sa priraďuje tretie - ich súčet), operácia násobenia na racionálnych či reálnych číslach (dvom násobeným číslam sa priraďuje tretie - ich násobok). Delenie na racionálnych či reálnych číslach však nie je binárnou operáciou, pretože delenie nulou nie je definované, inak by bola definícia binárnej operácie aj pri delení splnená.

## Vlastnosti binárnych operácií
V ďalšom texte budeme uvažovať binárnu operáciu \circ definovanú na množine *M*.

Hovoríme, že e je *neutrálnym prvkom* binárnej operácie \circ na množine *M*, ak platí
\forall a \in M: a\circ e = e \circ a = a.

V poliach sa neutrálnemu prvku aditívnej operácie hovorí nula a neutrálnemu prvku multiplikatívnej operácie jednotka.

Ľahko sa ukáže, že každá binárna operácia môže mať nanajvýš jeden neutrálny prvok.

Binárna operácia \circ na množine *M* sa nazýva *asociatívna*, ak
\forall a,b,c \in M: (a\circ b)\circ c = a\circ(b\circ c).

*Príklad:* Operácie sčítania a násobenia celých alebo reálnych čísel sú asociatívne operácie. Odčítanie na týchto množinách nie je asociatívne.

Matematickou indukciou sa ľahko dokáže rozšírenie, že pri asociatívych operáciach nezáleží na poradí uzátvorkovania viacerých činiteľov.

Nech e \in M je neutrálny prvok operácie \circ. Hovoríme, že prvok b \in M je *inverzný* k prvku a \in M, ak a \circ b = b \circ a = e.

Pre ľubovoľnú asociatívnu binárnu operáciu s neutrálnym prvkom platí, že ku každému prvku existuje najviac jeden inverzný prvok.

## Referencie

## Externé odkazy
* http://thales.doa.fmph.uniba.sk/zlatos/la/LAG_A4.pdf Binárna operácia

Kategória:Algebra
Panteizmus

**Panteizmus** alebo **naturalizmus** je nábožensko-filozofické učenie, stotožňujúce Boha s prírodou a pokladajúce prírodu za stelesnenie Božstva. V panteizme existujú dve možností: 1. teopanizmus, 2. vychádzanie z presvedčenia, že všetko, čo je, je Božské; vesmír sa stáva Bohom; ide tu o predstupeň k naturalizmu a materializmu, je to - ako povedal Schleiermacher - „úctivý ateizmus“.

## Dejiny
V 16. a 17. storočí boli pod rúškom panteizmu hlásané aj v podstate materialistické a ateistické idey (Giordano Bruno, Spinoza). Dnes je panteizmus jednou z foriem obrany náboženstva.

## Externé odkazy
* 


Kategória:Filozofia náboženstva
Negatívna asercia

**Negatívna asercia** je asertívna komunikačná technika, ktorá umožňuje otvorené priznávanie vlastných chýb a omylov, s akceptáciou vlastnej omylnosti a bez následných nekonečných pocitov viny a ospravedlneňovania sa, či hnevu. 

Negatívna asercia je jedna z metód asertívneho zvládania kritiky. 

Technika vychádza z asertívneho práva *"robiť chyby — a byť za ne zodpovedný"* a z práva *"byť sám sebe najdôležitejším sudcom"*. Umožňuje dospelým spôsobom prijímať svoje chyby, nepodliehať neprimeraným pocitom viny či hnevu a pokojne sa k svojim chybám a omylom prihlásiť. Negatívna asercia pomáha zlepšiť svoje sebaprijatie a otvára dvere k riešeniu problémov. 

## Zdroje
*Ján Praško: Asertivita v partnerství
*M. J. Smith: When I say no, I feel guilty

## Iné projekty

Kategória:Asertivita
Kategória:Šikanovanie
Kategória:Ľudská komunikácia
Kategória:Ľudské práva
Kategória:Spoločnosť
Kategória:Interpersonálne vzťahy
Kategória:Sloboda
Negatívne opytovanie

**Negatívne opytovanie** je asertívna technika, ktorá umožňuje bližšie upresniť kritiku, či previesť všeobecne vyslovenú kritiku na konkrétnejšiu formou upresňujúcich otázok, pričom na kritiku nereagujeme obranou, odvetou a ani popieraním. Negatívna asercia je jedna z metód asertívneho zvládania kritiky.

Technika vedie oponenta k väčšej otvorenosti, keďže prejavujeme o jeho vyjadrenia záujem. Vychádza z asertívneho práva *"robiť chyby — a byť za ne zodpovedný"*. 

Je vhodná pri konštruktívnom prijímaní konštruktívnej kritiky. (Na rozdiel od techniky „súhlasu“, techniky Otvorené dvere, ktorá úspešne pomáha zvládať manipulatívnu kritiku. 

## Iné projekty

## Zdroje
*Ján Praško: Asertivita v partnerství

Kategória:Asertivita
Kategória:Šikanovanie
Kategória:Ľudská komunikácia
Kategória:Ľudské práva
Kategória:Spoločnosť
Kategória:Interpersonálne vzťahy
Kategória:Sloboda
Asertívne zvládnutie kritiky

**Asertívne zvládnutie kritiky** znamená:  
* odnaučiť sa uvažovať v absolútnych pravdách, hodnotách, kategóriách. 
* odnaučiť sa myslieť spôsobom:
** „*buď mám pravdu ja alebo ty*“,
** „*buď som dokonalý, alebo nestojím za nič*“,
** „*ak nebudem perfektný, nie som hodný lásky*“
** „...*nesmiem robiť chyby*“. 
* a tiež: nie každý kritik musí byť nutne manipulátor (úmyslom kritika môže byť aj pomoc).

Väčšina ľudí máva problém s prijatím kritiky. Môžu byť ňou zranení, vybudení k útoku na kritika, či k odmietnutiu zodpovednosti a môžu sa pokúsiť presunúť ju neprávom na nepravého. 

K ľudským vlastnostiam nepatrí neomylnosť. *"Robiť chyby je ľudské a každý robíme chyby. Znakom sebevedomia je schopnosť si ich priznať."* Asertívne techniky zvládania kritiky vychádzajú z asertívneho práva "robiť chyby — a byť za ne zodpovedný". 

Kritika môže byť manipulatívna alebo konštruktívna a otvorená. Asertívne zvládnutie kritiky predpokladá využitie informácií obsiahnutých v konštruktívnej, pomáhajúcej kritike a nie odmietnutie takej kritiky.

Existuje niekoľko asertívnych postupov reakcie na opodstatnenú ale i neopodstatnenú, či čiastočne opodstatnenú kritiku: 

# Otvorené dvere
# Negatívna asercia 
# Negatívne opytovanie
# Spätná väzba pri prijímaní kritiky

## Referencie


## Iné projekty

## Zdroje
*Ján Praško: Asertivita v partnerství
*M. J. Smith: When I say no, I feel guilty

Kategória:Asertivita
Kategória:Šikanovanie
Kategória:Ľudská komunikácia
Kategória:Ľudské práva
Kategória:Spoločnosť
Kategória:Interpersonálne vzťahy
Kategória:Sloboda
Kompliment

**Kompliment** je dobromyseľné a priateľské vyjadrenie sa k inej osobe, ktorým ten, kto kompliment vyjadruje, vyzdvihuje niečo, čo sa mu na danej osobe obzvlášť páči alebo čo na nej pozitívne oceňuje. Môže pritom ísť o osobné vlastnosti, výkony, alebo vonkajšie znaky, ako napr. vkusné oblečenie alebo príťažlivý telesný vzhľad.

Kompliment môže byť aj formou "líškania sa", ktorého cieľom je pozitívnymi poznámkami vzbudiť priazeň danej osoby. Pri skladaní takéhoto komplimentu si je treba dať zvláštny pozor na to, aby kompliment nevyznel dvojzmyselne alebo neúprimne (napr. *To sa Vám výnimočne podarilo!*).

Očakávaná reakcia na kompliment je v rozličných kultúrach odlišná.

## Príklady jednoduchých komplimentov
* *Všetka česť!*
* *Skladám Vám kompliment.*

## Iné projekty

Kategória:Ľudská komunikácia
Teória grafov

[náhľad|[Graf (matematika)|Graf so šiestimi vrcholmi a siedmimi hranami]]
[náhľad|Minimálna [kostra grafu|kostra ohodnoteného grafu]]
[náhľad|Trojfarebné [farbenie vrcholov|zafarbenie vrcholov Petersenovho grafu]]

**Teória grafov** je časť diskrétnej matematiky, ktorá skúma vlastnosti grafov.

Na rôzne aplikácie sa používajú rôzne typy grafov:
* orientovaný graf: hrany grafu majú určenú orientáciu, ktorá sa na obrázkoch väčšinou zobrazuje ako šípka.
* neorientovaný graf: hrany grafu nie sú orientované, respektíve všetky hrany sú orientované oboma smermi.
* ohodnotený graf: hrany grafu majú priradenú hodnotu (cenu), ktorá označuje napr. dĺžku, priepustnosť, rýchlosť...

Niekedy sa v grafoch dovoľujú hrany idúce do vrcholu, v ktorom začali.

Mnoho praktických problémov možno preformulovať na problémy týkajúce sa určitej triedy grafov. Grafy sa hodia na reprezentáciu rôznych typov sietí, napríklad cestnej siete, počítačovej siete, sústavy vodovodov atď. Algoritmy na riešenie úloh na grafoch sú dôležitou časťou informatiky.

Jedným z prvých výsledkov v teórii grafov bola práca Leonharda Eulera o siedmich mostoch v Kráľovci (dnešný Kaliningrad) z roku 1736. Zaoberal sa otázkou, či existuje taká trasa, ktorá prechádza cez každý z vtedajších siedmich mostov mesta práve raz a vracia sa do začiatočného bodu. Euler sformuloval problém ako graf a dokázal, že takáto trasa (cesta v grafe) existuje, iba ak každý vrchol grafu má párny počet hrán (čo nebol prípad Kráľovca).

## Na Slovensku
Na Slovensku (resp. aj v Česko-Slovensku) má výskum v oblasti teórie grafov dlhú tradíciu. Prvú prácu publikoval Otakar Borůvka už v roku 1926. Popísal v nej metódu, ako nájsť najkratšiu elektrovodnú sieť.

Medzi významnejších slovenských matematikov a teoretických informatikov, ktorí sa teórii grafov venovali alebo venujú, patria napr. Juraj Bosák, Mirko Horňák, Anton Kotzig, Roman Nedela, Ján Plesník, Alexander Rosa, Jozef Širáň, Martin Škoviera alebo Štefan Znám.

## Referencie

## Literatúra
* 

## Iné projekty


Kategória:Diskrétna matematika
Periodická tabuľka

**Periodická tabuľka chemických prvkov** (PTP) alebo **periodická sústava chemických prvkov** (PSP) je tabulárna metóda zobrazenia chemických prvkov. Riadi sa tzv. periodickým zákonom, ktorý v roku 1869 publikoval Dmitrij Ivanovič Mendelejev, čiže zobrazuje pravidelne sa vyskytujúce trendy vo vlastnostiach prvkov v závislosti od ich protónového čísla. Tabuľka zatiaľ obsahuje 118 chemických prvkov zoradených do  7 periód (riadkov) a 18 skupín (stĺpcov).

## História

Veľkú zásluhu na poznaní vlastností prvkov má známy ruský chemik Dmitrij Ivanovič Mendelejev (*1834†1907). Zoradil všetky vtedy známe prvky podľa atómových hmotností a zistil, že vytvárajú periodický rad, teda rad, v ktorom sa vlastnosti prvkov pravidelne opakujú. V periodickej tabuľke, ktorú zverejnil vo februári roku 1869, však niektoré prvky chýbali. Už rok po zverejnení tejto periodickej tabuľky, teda v roku 1870, bolo známych 64 chemických prvkov. Mendelejev správne usúdil, že chýbajúce prvky existujú, ale nie sú ešte objavené. Vývoj mu dal neskôr za pravdu a postupne boli objavené všetky prvky, ktorých existenciu predpokladal. 

## Pozri aj
* Rozšírená periodická tabuľka
* História periodickej tabuľky

## Iné projekty


Kategória:Chemické prvky
Abelovská grupa

**Abelovská grupa** (iné názvy: **Abelova grupa**, **ábelovská grupa**, **komutatívna grupa**) je algebrická štruktúra. Je to grupa, ktorej binárna operácia je komutatívna. Abelovské grupy sú nazvané podľa nórskeho matematika Nielsa Abela.

Presná definícia:

* abelovská grupa vzhľadom na operáciu sčítanie
Množina *G* s binárnou operáciou „+“ sa nazýva Abelovskou grupou ak platí:
# \forall \ a, b, c \in G  \qquad (a + b) + c = a + (b+ c)
# \exists 0 \in G \qquad \forall a \in G \qquad a + 0 = 0 + a = a
# \forall a \in G \qquad \exists -a \in G \qquad a + (-a) = (-a) + a = 0
# \forall a, b \in G \qquad a+b = b + a

*abelovská grupa vzhľadom na operáciu násobenie
Množina *G* s binárnou operáciou „\cdot“ sa nazýva Abelovskou grupou ak platí:
# \forall \ a, b, c \in G  \qquad (a \cdot b) \cdot c = a \cdot (b \cdot c)
# \exists 1 \in G \qquad \forall a \in G \qquad a \cdot 1 = 1 \cdot  a = a
# \forall a \in G \qquad \exists a^{-1} \in G \qquad a \cdot a^{-1} = a^{-1} \cdot a = 1
# \forall a, b \in G \qquad a \cdot b = b \cdot a

## Referencie


## Externé odkazy
* Transcendentní císla 

Kategória:Teória grúp
Kategória:Algebrické štruktúry
Neutrálny prvok

**Neutrálny prvok** alebo **identita** (značka e, E, I alebo 1) je prvok množiny, ktorý, ak je jedným z operandov binárnej operácie, výsledkom operácie je nezmenený druhý operand. Príkladom neutrálneho prvku pre operáciu sčítania na množine reálnych čísel je číslo 0, resp. 1 je neutrálnym prvkom pre násobenie, opäť na množine reálnych čísel. Neutrálny prvok vystupuje v algebrických štruktúrach ako napríklad grupy, telesá a polia.

## Definícia
Pre množinu M spojenú s binárnou operáciou ⊙ sa prvok e, patriaci do množiny M nazýva neutrálny prvok vtedy, ak výsledkom operácie e ⊙ a, pre každé a z množiny M je opäť prvok a. Ak operácia ⊙ nie je komutatívna, nazývame e **neutrálnym prvkom zľava**, alebo **sprava** (alebo ľavá a pravá identita). Matematicky:

* zľava: \forall a \in M, e \in M: e \odot a = a
* sprava: \forall a \in M, e \in M: a \odot e = a

Ľavých, resp. pravých neutrálnych prvkov môžu množiny obsahovať viacero, poprípade sa v nich nemusia vyskytovať žiadne. Ak však množina obsahuje súčasne ľavé aj pravé neutrálne prvky, tieto sa musia rovnať a výsledkom je jeden, obojstranne neutrálny prvok.

: e_l, e_r\in M: e_l = e_l \odot e_r = e_r

## Príklady neutrálnych prvkov

## Referencie

## Pozri aj
* Inverzný prvok
* Grupa
* Nula
* Jednotka

## Zdroj

Kategória:Abstraktná algebra
Kategória:Binárne operácie
Asociatívnosť

**Asociatívnosť** je v algebre vlastnosť binárnej operácie, spočívajúca v tom, že nezáleží, ako použijeme zátvorky pri výraze, kde je viac operandov, alebo v akom poradí budeme výraz počítať.

## Definícia
Binárna operácia * je na množine *S * **asociatívna**, ak platí:
: \forall x,y,z\in S \qquad (x * y) * z=x * (y * z).

## Príklady
Najznámejšie príklady asociatívnych binárnych operácií sú sčítanie (*a*+*b*) a násobenie (*a*.*b*) reálnych čísel.

:(2 + 3) + 8 = 5 + 8 = 13 = 2 + 11 = 2 + (3 + 8)
:(7\cdot3) \cdot 2 = 21\cdot2 = 42 = 7\cdot6 = 7\cdot(3\cdot2)

Ďalšie ukážky asociatívnych binárnych operácií sú napríklad: sčítanie a násobenie komplexných čísel, sčítanie vektorov, prienik a zjednotenie množín.

Medzi binárne operácie, ktoré nie sú asociatívne, patrí napríklad odčítanie (*a*-*b*), delenie (*a*:*b*) a umocňovanie (*a**b*) čísel alebo vektorové násobenie vektorov.

: 2 - (3 - 1) = 0 \quad\neq\quad -2 = (2 - 3) - 1 .
:2^{(2^3)} = 2^8 = 256 \quad\neq\quad 64 = 4^3 = (2^2)^3

Pri neasociatívnych operáciách je potrebné buď dôsledne používať zátvorky, alebo sa dohodnúť na implicitnom poradí vykonávaných operácií - potom sa niekedy hovorí o operáciách *asociatívnych zľava* alebo *asociatívnych sprava*. Z uvedených príkladov je odčítanie ľavo asociatívne, výraz 10-5-3 sa chápe ako (10-5)-3, naopak umocňovanie je asociatívne sprava, 2^{3^4} = 2^{\left(3^4\right)} (pretože ľavá asociativita by nebola pri umocňovaní bola užitočná - rovnaký výsledok sa dá vďaka pravidlám pre mocniny zapísať pomocou súčinu exponentov: (2^3)^4 = 2^{3 \cdot 4}).

## Pozri aj
* Komutatívnosť
* Distributívnosť
* Aritmetika
* Algebrická štruktúra

## Externé odkazy
* Asociatívnosť v encyklopédii MathWorld 

Kategória:Algebra
Kategória:Binárne operácie
Python

**Python** alebo **Pythón** môže byť:
* latinsky názov rodu hadov, pozri Python (rod)
* programovací jazyk, pozri Python (programovací jazyk) 
* postava gréckej mytológie, pozri Pythón (mytológia)
* starogrécky maliar váz, pozri Pythón (maliar)
* starogrécky hrnčiar, pozri Pythón (hrnčiar)
* rad izraelských rakiet typu vzduch – vzduch, pozri Python (raketa)  

## Pozri aj
* Monty Python, britská komediálna skupina
* Wolseley Python, variant leteckého motora z roku 1918 
* Armstrong Siddeley Python, britský turbovrtuľový motor z roku 1945
* Colt Python, revolver
David Lynch

**David Keith Lynch** (* 20. január 1946, Missoula, Montana, USA – † 16. január 2025, 
Los Angeles, Kalifornia, USA) bol americký filmár, výtvarník, hudobník a herec. Jeho filmy sú známe hlavne kvôli značnej dávke surrealizmu spolu s desivými a snovými scénami.

Svoju kariéru začínal krátkometrážnými snímkami, obsahujúcich hlavne „stop-motion“ animáciu. Úspechom bol až hororový film *[[Mazacia hlava]]*, na ktorom pracoval skoro šesť rokov. Po jeho úspechu nastal komerčný úspech v podobe filmu *Sloní muž*, za ktorý si vyslúžil až osem nominácií na Cenu Akadémie.

## Vybraná filmografia
* 1977 – *[[Mazacia hlava]] (Eraserhead)*
* 1980 – *[[Sloní muž]] (The Elephant Man)*
* 1984 – *[[Duna (film z roku 1984)|Duna]] (Dune)* – jeden z jeho najkontroverznejších filmov. D. Lynch o ňom dodnes nechce veľmi hovoriť a považuje ho za neúspech. Napriek tomu má veľký počet nadšených fanúšikov, hoci na jeho pochopenie je takmer nevyhnutnou podmienkou prečítať si jeho literárny podklad – román Duna od Franka Herberta.
* 1986 – *[[Modrý zamat]] (Blue Velvet)*
* 1990 – *[[Divokosť v srdci]] (Wild at Heart)*
* 1990 – *[[Mestečko Twin Peaks]] (Twin Peaks) seriál*
* 1992 – *[[Twin Peaks]] (Twin Peaks: Fire Walk With Me)* – film, ktorý seriálu dejovo predchádza
* 1997 – *[[Lost Highway]]*
* 1999 – *[[Príbeh Alvina Straighta]] (The Straight Story)*
* 2001 – *[[Mulholland Drive]]*
* 2006 – *[[Inland Empire]]*

## Referencie

## Iné projekty

## Externé odkazy
* 
* 

Kategória:Osobnosti z Montany
Kategória:Filmoví režiséri USA
Kategória:Televízni režiséri USA
Kategória:Scenáristi USA
Kategória:Filmoví producenti USA
Kategória:Textári piesní USA
Kategória:Režiséri hudobných videí USA
Kategória:Rockoví hudobníci USA
Kategória:Hudobní skladatelia USA
Kategória:Maliari USA
Kategória:Členovia Demokratickej strany USA
Kategória:Osobnosti USA fínskeho pôvodu
Kategória:Osobnosti USA írskeho pôvodu
Kategória:Držitelia Césara
Kategória:Držitelia Oscara za celoživotné dielo
Mazacia hlava

***Mazacia hlava*** () je americký čiernobiely film z roku 1977, režírovaný Davidom Lynchom. Film je považovaný za veľmi náročné psychologicko-surrealistické dielo, odhaľujúce najtemnejšie zákutia ľudského podvedomia. 

## Dej

Príbeh filmu je o samotárovi Hanrym Spancerovi, ktorému sa spolu s jeho priateľkou Mary narodí dieťa pripomínajúce monštrum.

Dej filmu je v ponurej atmosfére životného priestoru demoralizovaného industriálnym zápachom pretkaný alegorickým vyobrazením rozmanitého sveta intenzívnych emócií v kontraste s vnútorným konfliktom reflektujúcim na fakt, ktorý hlavného hrdinu svojou vážnosťou a naliehavosťou stavia do situácie existenčného charakteru - pred otázku nevyhnutnosti prevziať zodpovednosť za inú existenciu. Dej sprevádzajú bizarné a hlboké psychologické procesy.

## Externé odkazy
* 
* 

Kategória:Filmy z 1977
Kategória:Filmy režírované Davidom Lynchom
Kategória:Filmy podľa názvu
Luc Besson

**Luc Paul Maurice Besson** (* 18. marec, 1959, Paríž, Francúzsko) je francúzsky filmový režisér, scenárista a producent. V spojení s hnutím Cinéma du look film bol nominovaný na cenu César za najlepšiu réžiu a najlepší film za svoje filmy Leon (1994) a **' (1999). Založil [[filmové štúdio]] [[Cité du Cinéma]].

V roku 1980, blízko začiatku svojej kariéry, založil vlastnú produkčnú spoločnosť Les Films du Loup, neskôr premenovanú na Les Films du Dauphin. Tá bola nahradená v roku 2000, keď spolu s dlhoročným spolupracovníkom Pierrom-Angeom Le Pogamom založil spoločnosť EuropaCorp. Ako scenárista, režisér alebo producent sa Besson podieľal na tvorbe viac ako 50 filmov.

V roku [[1997]] sa oženil s [[Milla Jovovich|Millou Jovovich]], ale neskôr sa rozviedli. Bol ženatý aj s [[Anne Parillaudová|Anne Parillaud]], predstaviteľkou Nikity.

== Režijná filmografia ==
* 1981: ''L'Avant dernier'' (L'Avant dernier)
* 1983: ''Le Dernier combat'' (Le Dernier combat)
* 1985: ''Subway'' (Subway) 
* 1988: ''[[Magická hlbočina]]''
* 1990: ''[[Brutálna Nikita (film)|Brutálna Nikita]]''
* 1991: ''[[Atlantis (film)|Atlantis]]''
* 1994: ''[[Leon (film)|Leon]]''
* 1997: ''[[Piaty element]]'' (The Fifth Element / Le cinquieme élement)
* 1999: **' (Joan of Arc / Jeanne d‘ Arc)
* 2005: *[[Angel-A]]* (Angel-A)
* 2007: *[[Artur a Minimojovia]]* (Arthur et les Minimoys)
* 2008: *[[96 hodín]]* (Taken)
* 2009: *[[Arthur a Maltazardova pomsta]]* (Arthur et la vengeance de Maltazard)
* 2010: *[[Tajomstvo múmie]]* (Les Aventures extraordinaires d'Adèle Blanc-Sec)
* 2010: *[[Dans La Lumiere]]* (Arthur et la guerre des deux mondes)
* 2011: *The Lady*
* 2013: *[[Mafiánovci]]* (Malavita)
* 2014: *[[Lucy (film)|Lucy]]*
* 2017: *[[Valerian a město tisíce planet]]*
* 2019: *[[Anna (film)|Anna]]*
* 2023: *[[DogMan]]*
* 2025: June a John
* 2025: Dracula: Príbeh Lásky

## Pozri aj
* EuropaCorp
* Cité du Cinéma

## Iné projekty

## Externé odkazy

* 

Kategória:Francúzski filmoví režiséri
Kategória:Francúzski scenáristi
Kategória:Francúzski filmoví producenti
Kategória:Držitelia Césara za najlepšiu réžiu
Kategória:Osobnosti z Paríža
Kategória:Francúzski režiséri hudobných videí
Slovenská republika (rozlišovacia stránka)

**Slovenská republika** je:
* dlhý tvar oficiálneho názvu štátu v strednej Európe, ktorý vznikol 1. januára 1993, pozri Slovensko
* v minulosti:
** Slovenská republika (denník), slovenský denník
**(len formálne existujúci) štát vyhlásený v roku 1921 v Krakove, ktorého predsedom vlády bol František Jehlička, pozri pod Slovenská národná rada (1920 – 1922) a František Jehlička
** dlhý tvar oficiálneho názvu Slovenského štátu od 21. júla 1939 do jeho faktického zániku 8. mája 1945, pozri Slovenská republika (1939 – 1945)
** oficiálny názov východnej časti Českej a Slovenskej Federatívnej Republiky (19901992), pozri Slovenská republika (1990 – 1992)

## Pozri aj
* Slovensko (rozlišovacia stránka)
* Slovenská republika rád
* Slovenská ľudová republika
* Slovenská socialistická republika
Dolné hony (Bratislava)

[thumb|Dolné hony, [Kazanská ulica, ktorá rozdeľuje Vrakuňu a Podunajské Biskupice]]
**Dolné hony** () sú miestna časť bratislavských mestských častí Vrakuňa a Podunajské Biskupice. Dolné hony sa rozprestierajú na okraji Podunajských Biskupíc. Okolo sa nachádzajú časti Medzi jarkami a Vrakuňa.

## História
Sídlisko vznikalo v rokoch 19741978 a vzniklo ako posledné z druhej generácie bratislavských sídlisk, do ktorých patria sídliska Dúbravka, Záluhy, Podvornice, Podháj v Lamači, Kútiky a Rovnice v Karlovej Vsi, Barónka a Záhumenice v Rači a Medzi jarkami v Podunajských Biskupiciach.

## Ulice
Všetky ulice od Železničnej po Korytnickú sú pomenované podľa slovenských riek. Ulice naľavo od Železničnej po Hradskú zasa po druhoch nekvitnúcich drevín.

### Zoznam ulíc
* Podunajské Biskupice:
** Baltská, Bodrocká, Dudvážska, Hornádska, Hronská, Ipeľská, Korytnická, Latorická, Podzáhradná
* Vrakuňa:
** Bebravská, Bodvianska, Čiernovodská, Hnilecká, Rajčianska, Slatinská, Stavbárska, Toplianska, Toryská, Vážska, Železničná, Žitavská

## Školstvo
Na sídlisku Dolné Hony vzniklo v rokoch 19751989 šesť základných škôl. Tri vo VrakuniZŠ Rajčianska, ZŠ Železničná, ZŠ Žitavská, tri v Podunajských BiskupiciachZŠ Hronská, ZŠ Dudvážska, ZŠ Podzáhradná. V roku 1991 zanikla ZŠ Hronská a v roku 2004 ZŠ Dudvážska. V ZŠ Hronská 2 sa nachádza Gymnázium Federica Garcíu Lorcu a v ZŠ Dudvážska 6 súkromná ZŠ.

Materských škôl vzniklo na sídlisku 7Dudvážska, Latorická, Kaméliová, Toplianska, Kríková, Hnilecká, Stavbárska. V súčasnosti fungujú len MŠ Hnilecká, MŠ Kaméliová, MŠ Kríková, MŠ Bodvianska, MŠ Dudvážska, MŠ Latorická.

## Vybavenie
náhľad|Panelák na Čiernovodskej ulici
Obchodné reťazce:
* Lidl (Vrakunská)
* Billa (Kazanská)
* Tesco (Žitavská), obchodný dom Hron (Dudvážska)
* Terno (Poľnohospodárska), Terno (Ipeľská) 

Zdravotníctvo:
* Lekárne (Dudvážska, Kazanská, Uzbecká, Rajecká)
* Zdravotné stredisko (Bebravská, Poľnohospodárska)

Služby:
* Pošta (Čiernovodská, Rajecká, Uzbecká)

## Dopravné spojenie

## Galéria

Súbor:Vrakuňa Dolné hony.png|Dolné hony, časť vo Vrakuni
Súbor:Podunajské Biskupice Dolné hony.png|Dolné hony, časť v Podunajských Biskupiciach
Súbor:Dolné hony.png|Dolné hony na mape Vrakune a Podunajských Biskupíc
Súbor:Rajčianska.JPG|Rajčianska ulica
Súbor:Bebravská 01.JPG|Bebravská ulica
Súbor:Dvojkrížna 2.jpg|Dvojkrížna ulica je hlavnou tepnou severu
Súbor:Kazanská 3.jpg|Významnou tepnou je Kazanská ulica
Súbor:Slatinská 01.JPG|Slatinská ulica
Súbor:Čiernovodská 6 01.jpg|Čiernovodská ulica


## Referencie

Kategória:Miestne časti Podunajských Biskupíc
Kategória:Miestne časti Vrakune
Železničná stanica Bratislava-Petržalka

**Železničná stanica Bratislava-Petržalka** je jediná petržalská železničná stanica. Nachádza sa medzi Kopčianskou ulicou a Panónskou cestou. Postavená bola v roku 1897, v 90. rokoch 20. storočia bola radikálne prebudovaná. S centrom mesta ju spája pešia a cyklistická trasa Petržalské korzo. 

V stanici do 11.12.2010 zastavovali medzinárodné vlaky smerujúce do Maďarska, Poľska a Česka a bola východiskovou stanicou pre vlaky Bombardier Talent do Viedne a iných rakúskych miest, ako aj pre veľmi malý počet vnútroštátnych vlakov. Od zmeny cestovných poriadkov ku dňu 12.12.2010 boli zrušené všetky vlaky smer Maďarsko a obmedzené vnútroštátne vlaky smer Bratislava-Nové Mesto. Od ďalšej zmeny cestovných poriadkov v decembri 2011 boli zrušené aj všetky osobné vlaky v úseku Bratislava-Nové Mesto a Bratislava-Petržalka. Odvtedy v stanici Bratislava-Petržalka zastavovali už len regionálne vlaky z/do Viedne, ktoré v stanici končia. V roku 2018 stanicu začali požívať nové regionálne vlaky, zavedené, aby sa odľahčila automobilová preprava na Prístavnom moste v Bratislave.  

V súčasnosti (jún 2024) obsluhujú stanicu osobné vlaky linky  zo smeru od Rusoviec, počas rannej a poobednej špičky osobné vlaky link  z Pezinku, regionálne expresy z Viedne, IC vlaky spájajúce Košice s Viedňou a Railjet xpress spájajúci Bratislavu s Zürichom. Počas leta premáva aj dovolenkový EuroNight vlak do Splitu. 

Plánuje sa, že táto stanica bude stanicou jednej vetvy európskej siete vysokorýchlostných vlakov (TGV a pod.), ktorá spojí Bratislavu napr. s Mníchovom a Parížom. 

Z technického hľadiska je stanica zaujímavá tým, že sa v nej stretajú dve trakčné sústavy – juhoslovenská 25kV/50Hz a rakúska 15 kV/16,7 Hz, súčasne je to aj negatívom zapríčiňujúcim nevyhnutnosť výmeny rušňov pri jazdách nákladných aj IC vlakov pri jazde z Rakúska ďalej do vnútrozemia Slovenska, resp. opačne. Vzhľadom na odlišnú technológiu železničných zabezpečovacích zariadení južnej časti Slovenska a Rakúska je tesne pred dokončením ich zosúladenie v Bratislave, čím bude umožnená plynulá jazda viacsystémovým rušňom (zatiaľ len z/do hlavného mesta Slovenska).

Systém koľajovej dopravy v Petržalke v období rokoch 1914 – 1945 dopĺňal aj hybrid električky a vlaku nazývaný "Električka Bratislava – Viedeň".

Oproti hlavnému vchodu stanice stojí polyfunkčný komplex Vienna Gate.

## Galéria

ZST Bratislava Petrzalka 1.jpg|Pohľad na nástupište
14-05-06-bratislava-RalfR-02.jpg|Nástupište 1
14-05-06-bratislava-RalfR-04.jpg|Hala stanice
14-05-06-bratislava-RalfR-07.jpg|Hlavný vchod do stanice


## Doprava

## Dopravné spojenie

## Referencie


## Externé odkazy
* Železničná stanica Bratislava-Petržalka na Rail.sk

Kategória:Petržalka
Petržalka
Kategória:Architektúra z 1897
Kategória:Pohraničné prechodové stanice
Vlčince

**Vlčince** sú najväčšie sídlisko v Žiline. Výstavba začala v roku 1971 a bola ukončená v roku 1982 podľa projektu architekta Emila Galovského. Sídlisko pozostáva zo štyroch menších častí označených Vlčince I. až IV. Nachádza sa tu 7&nbsp;500 bytov, v ktorých býva 17 455 obyvateľov (stav k 30.6.2023). 

V tridsiatych rokoch tu bolo vojenské letisko, neskôr civilné, z ktorého v rokoch 19461948 lietala pravidelná letecká linka do Bratislavy. Neskôr sa priestory uvoľnili pre rozrastajúce sa mesto. Od roku 1971 sa začali budovať prvé panelové domy až do roku 1982, kedy bola výstavba ukončená. 

Na sídlisku bolo päť základných škôl, niekoľko materských škôl, nákupné stredisko, obchody, poliklinika, polícia, tranzitná telefónna ústredňa, pošta, domov dôchodcov, bytové družstvo, benzínová pumpa, neskoršie pribudol Slovenský energetický dispečing, dve veľkogaráže, obchodný dom Nay a katolícky Kostol Sedembolestnej Panny Márie a gréckokatolícka cerkev. Sídlisko Vlčince je samostatná rímskokatolícka farnosť. 

Od roku 2005 sa pokračovalo v budovaní bytovej výstavby Vlčince V a Rezidencie Lesopark. Dokončila sa výstavba viacúčelového objektu (aj byty) Renox. Od roku 2007 prebiehala na Obchodnej ulici výstavba 22-podlažného polyfunkčného komplexu Europalace, ktorý sa stal najvyššou stavbou sídliska. Medzi stavbou Europalace a poliklinikou ŽILPO vyrastá od februára 2008 nová 12-poschodová budova The Cube. Tiež bola  asanovaná ZŠ Moskovská a na jej mieste sa stavia obytný súbor Zelené Vlčince. 

Na sídlisku, na Dobšinského ulici je situovaný ovocný sad, ktorý nesie meno Pavla Dobšinského. Ide o sadovnícke stvárnenie a pretvorenie priestoru vo vnútrobloku. Na Dobšinského ulici bola v minulosti nevyužitá asfaltová plocha. Z iniciatívy žilinskej poslankyne Ivety Martinkovej vznikla myšlienka  realizácie ovocného sadu. Primárnou myšlienkou revitalizácie a premeny ihriska je ovocný sad na sídlisku. Priestor je členený na rôzne sektory, v ktorých sú ovocné stromy zasadené podľa rastového typu. Autormi projektu sú krajinní architekti Marek Sobola a Katarína Sučíková. Park bol otvorený na jeseň 2018.

Sídlisko má trolejbusovú dopravu a je na napojené na trolejbusovú sieť z troch rôznych smerov. Cez sídlisko Vlčince premávajú tieto trolejbusové linky: 1, 4, 5, 6, 7, 14 a autobusové linky č. 20 a 30. Sídlisko Vlčince sa po viac ako tridsiatich rokoch opäť prebudováva a mení sa jeho pôvodná tvár. Z pôvodnej osady Vlčince, ktorá bola nakreslená na najstaršej mape Žiliny z roku 1747, zostal len názov.

## Referencie

## Iné projekty

## Externé odkazy
* Žilina Gallery - sídlisko Vlčince

Kategória:Mestské časti Žiliny
Kategória:Sídliská na Slovensku
Kategória:Žilinské sídliská
Procesor

thumb|Intel 80486DX2
náhľad
**Procesor** v informatike označuje dve veci:

A) Pôvodne je to časť systému (označovaná tiež ako **procesorový subsystém**), určená na postupné spracúvanie určitých vstupov na výstupy (odtiaľ aj slovo „procesor“, ktoré v latinčine znamená „spracovateľ / ten, kto spôsobuje, že niečo postupne postupuje vpred“). Presnejšia definícia znie, že je to subsystém systému spracovania dát, ktorý prijíma informácie zakódované predtým vstupným subsystémom, a ktorý údaje potom spracováva a odosiela na výstupný subsystém, kde sa opäť dekódujú na informáciu.

Rozlišujeme procesory
* v hardvéri, napríklad:
** centrálny procesor (CPU)
** akcelerovaná procesorová jednotka (APU)
** matematický koprocesor (FPU)
** grafický procesor (GPU)
** zvukový procesor
** digitálny signálny procesor (DSP)	
** špecializované vstupné a výstupné procesory
* (zriedka) v softvéri, tu najmä:
** programy alebo programové moduly, ktoré v systéme hrajú centrálnu úlohu; dnes sa uprednostňuje pojem engine, pozri engine

B) V užšom zmysle dnes slovo procesor označuje len centrálny procesor

## Cache
Moderné procesory používané v počítačoch, alebo iných zariadeniach, ktoré vyžadujú rýchle spracovanie dát, sú vybavené tzv cache. Cache je vyrovnávacia pamäť obsahujúca posledné spracované dáta a príkazy, a tak umožní rýchle opätovné použitie.
* Procesor má až tri rôzne cache:
** Level 1 cache (L1 cache): Táto cache beží na frekvencii procesora. Je veľmi malá (asi 4 až 256 KB), ale vzhľadom k jeho polohe v samotnom jadre procesora veľmi rýchlo prístupná.
** Level 2 cache (L2 cache): L2 cache je obvykle umiestnená v procesore, ale nie v jadre samotnom a jej veľkosť je medzi 64 KB a 12 MB​​.
** Level 3 cache (L3 cache): Je najpomalšia z troch vyrovnávacích pamätí, ale aj najväčšia (až 256 MB). 
** Procesory : intel pentium intel i9 14900k amd ryzen 8

## Pozri aj
* mikroprocesor

Kategória:Hardvér
Kategória:Mikroprocesory
Cd

**Cd** môže byť:
*kandela
*kadmium

**CD** môže byť:
*compact disc - kompaktný disk
*corps diplomatique
*Commission de Danube - Dunajská komisia
*certificate of deposite - depozitný certifikátu
*circular dichroism - kruhový dichroizmus
*diferenciačné antigény
MPEG-2

**MPEG-2** je skupina štandardizovaných kompresných formátov kódovania audiovizuálnych informácií, ktoré boli definované expertnou pracovnou skupinou MPEG (Motion Picture Experts Group). Je modernejším nástupcom staršej skupiny kompresných formátov MPEG-1. MPEG-2 štandardy môžu byť používané napríklad pri ukladaní audiovizuálnej informácie na DVD, ako aj pri digitálnom televíznom vysielaní (DVB).

## Charakteristika
MPEG-2 je často používaný formát digitálneho televízneho signálu, ktorý je vysielaný terestriálnymi, káblovými, a DVB-S TV systémami.  Je to tiež formát na ukladanie filmov na DVD a podobné disky. TV stanice, TV receivery, DVD prehrávače, a iné zariadenia tiež spĺňajú tento štandard. MPEG-2 bol vyvinutý Moving Pictures Expert Group (MPEG) v poradí ako druhý zo štandardov a je to medzinárodný štandard (ISO/IEC 13818). Časti 1 a 2 štandardu MPEG-2 boli vyvinuté v spolupráci s ITU-T, a majú svoje príslušné katalógové číslo v ITU-T sérii.

Hoci je MPEG-2 jadrom mnohých DVD formátov, nešpecifikuje ich úplne, ale regionálne inštitúcie môžu upraviť DVD formát podľa svojich potrieb, rozširujúc alebo obmedzujúc tak štandard MPEG-2.

## Špecifikácia štandardu MPEG-2
Špecifikácia MPEG-2 štandardu pozostáva z niekoľkých častí:

**Systémová sekcia**, časť 1, ktorá definuje dva rozdielne kontajnery. Jeden je MPEG-TS, určený na prenoss digitálneho videa a audia cez stratové médium, ako je vysielanie, napr. ATSC a DVB. MPEG-2 systém tiež definuje MPEG-PS, kontajner určený na spoľahlivé média ako optické disky, DVD a SVCD. Štandard MPEG-2/systém je známy ako ISO/IEC 13818-1 a ITU-T Rec. H.222.0.

**Video sekcia**, časť 2, je podobná predchádzajúcemu MPEG-1 štandardu, ale tiež poskytuje podporu pre prekladané video, t. j. video používané pri analógovom vysielaní. MPEG-2 video nie je optimalizované pre malé dátové toky. Je nevhodný pre dátové toky pod 1&nbsp;Mbit/s v SDTV rozlíšení. Oproti MPEG-1 je vhodnejší na dátový tok 3&nbsp;Mbit/s a viac. Všetky štandardy zhodné s MPEG-2 sú schopné prehrávať MPEG-1 video streamy. Štandard MPEG-2/Video je známy ako ISO/IEC 13818-2 a ako ITU-T Rec. H.262.. MPEG-2/Video je s niekoľkými zlepšeniami použiteľné aj na televízny prenos s vysokým rozlíšením HDTV.

**Audio sekcia**, definovaná ako časť 3 štandardu (MPEG-2 Audio/MPEG-2 Part 3), rozširuje MPEG-1 audio o nižšie dátové toky a vzorkovacie frekvencie. Umožňuje tiež kódovať viac surround kanálov. Táto metóda je spätne kompatibilná, umožňujúc MPEG-1 audio dekodérom dekódovať dva hlavné stereo kanály.
V 7. časti MPEG-2 štandardu (MPEG-2 Part 7) je špecifikovaný dosť odlišný, spätne nekompatibilný audio formát. Časť 7 sa nazýva MPEG-2 AAC. Hoci AAC je oveľa efektívnejší ako predchádzajúce MPEG audio formáty, je taktiež oveľa zložitejší, a preto je potrebný výkonnejší hardvér na enkódovanie a dekódovanie.
Advanced Audio je definovné v časti 3 MPEG-4 štandardu.

## Referencie


Kategória:Audio kodeky
Kategória:Video kodeky
Kategória:MPEG
ABIT

**ABIT** je taiwanský výrobca počítačových súčiastok. Prevažne sa zameriava na matičné dosky.

## Iné projekty

## Externé odkazy
* Oficiálna stránka

Kategória:Výrobcovia počítačových súčiastok
Universal Disk Format

**Universal Disk Format** (UDF) je súborový systém používaný prevažne na DVD nosičoch. Je to nástupca ISO 9660, s ktorým nie je spätne kompatibilný (môžu však vzájomne koexistovať na jednom disku). Oproti svojmu predchodcovi napríklad nemá problémy s maximálnou veľkosťou súborov, ktorá je u ISO 9660 buď 2 GB alebo 4 GB podľa implementácie. Výnimkou sú však DVD Video disky, ktoré kvôli zníženiu nárokov na elektroniku DVD prehrávačov vymedzujú maximálnu veľkosť súborov na DVD Video disku na 1 GB. Preto sú filmové stopy, ktoré zaberajú viac, rozdelené do viacerých menších 1 GB súborov.

Kategória:Súborové systémy
Maxtor

**Maxtor** plným menom **Maxtor Corporation** bol americký výrobca počítačových pevných diskov. Firma bola založená v roku 1982 a v roku 2006 sa stala súčasťou koncernu Seagate. Tesne pred nadobudnutím, bol Maxtor tretím najväčším výrobcom pevných diskov. Teraz pôsobí ako dcérska spoločnosť Seagate, pričom "Maxtor" je obchodná značka Seagate. Spoločnosť je zameraná na výrobu vysokokapacitných diskov pre stolné počítače a pre diskové polia.

## Externé odkazy
* Domovská stránka 

Kategória:Podniky Fortune 500
Kategória:Výrobcovia pevných diskov
Advanced Micro Devices

**Advanced Micro Devices** (skrátene **AMD**) je americká spoločnosť vyrábajúca mikroprocesory a integrované obvody. Spoločnosť vznikla v roku 1969 v Silicon Valley, Kalifornii. Do povedomia širšieho okruhu ľudí sa firma dostala v roku 1993, keď podpísala zmluvu o dodávaní procesorov rady *Am486* s firmou Compaq. V roku 1997 začala výroba procesorov *K6* a v roku 1998 prišiel nový CPU - *K6-2* s integrovanou *3DNow!* technológiou. 24. júla 2006 firma AMD kúpila výrobcu grafických kariet - firmu ATI Technologies.

## Iné projekty

Kategória:Výrobcovia mikroprocesorov

Kategória:Výrobcovia polovodičov
Bruce Willis

náhľad|Bruce Willis, vystúpenie pre 101. výsadkovú divíziu v Tal Afar blízko Mosulu v Iraku, 25. september 2003
**Walter Bruce Willis** (* 19. marec 1955, Idar-Oberstein, Nemecko) je americký herec, producent a hudobník. Jeho kariéra začala v televízii v 80. rokoch a odvtedy pokračoval aj vo filme. Hrával komické, dramatické aj akčné úlohy. Je známy hlavne postavou Johna McClanea z filmovej série *[[Smrtonosná pasca (séria)|Smrtonosná pasca]]*, ktoré mali väčšinou zmiešané kritiky a rovnomerné finančné úspechy. Účinkoval vo viac ako šesťdesiatich filmoch, vrátane predajne úspešných filmov ako *[[Pulp Fiction: Historky z podsvetia|Pulp Fiction]]* (1994), *[[12 opíc]]* (1995), *[[Piaty element]]* (1997), *[[Armageddon (film)|Armageddon]]* (1998), *[[Šiesty zmysel]]* (1999), *[[Vyvolený]]* (2000), *[[Sin City – mesto hriechu]]* (2005) a *[[Red (film)|Red]]* (2010).

Filmy, v ktorých účinkoval Willis, zarobili od 2,64 do 3,05 miliardy amerických dolárov v Severnej Amerike, čo z neho robí deviateho herca v hlavnej úlohe s najvyšším zárobkom vrátane vedľajších úloh. Dvakrát vyhral cenu Emmy, raz Zlatý glóbus a štyrikrát bol nominovaný na cenu Saturn.

V marci 2022 Willis oznámil ukončenie hereckej kariéry kvôli afázii, poruche reči vyvolanej poškodením rečových centier mozgu. V roku 2023 mu diagnostikovali frontotemporálnu demenciu.

## Životopis
Narodil sa vo vtedajšom Západnom Nemecku. Jeho matka Marlene bola Nemka a narodila sa v Kaufungene blízko Kasselu, otec bol americký vojak z juhovýchodného Idaha a bol anglického pôvodu. Willis je najstarší zo štyroch súrodencov; má sestru Florence a brata Davida. Jeho brat Robert zomrel na rakovinu pankreasu v roku 2001 vo veku 42 rokov. Potom ako v roku 1957 Willisov otec odišiel do civilu, presťahovala sa rodina späť do Carneys Point Township v New Jersey.

Bol ženatý s herečkou Demi Mooreovou, s ktorou majú tri dcéry (Rumer, Scout, Tallulah). Rozviedli v roku 2000 po trinástich rokoch manželstva. V roku 2009 uzavrel manželstvo s modelkou Emmou Heming, s ktorou má dve dcéry.

## Filmografia

## Referencie

## Iné projekty

## Externé odkazy
* 
* 
* Bruce Willis 
* Bruce Willis interview  
*
* Bruce Willis na Emmys.com

Kategória:Filmoví herci USA
Kategória:Televízni herci USA
Kategória:Držitelia ceny Emmy
Kategória:Držitelia ceny Zlatý glóbus za najlepší mužský herecký výkon v seriáli (komédia/muzikál)
Kategória:Hollywoodsky chodník slávy
Kategória:Nositelia Ordre des Arts et des Lettres
Kategória:Osobnosti USA nemeckého pôvodu
Jean Reno

**Don Juan Moreno y Jederique Jiménez** (* 30. júl 1948, Casablanca, Maroko), známy  ako **Jean Reno**, je francúzsky herec.

Jeho kariéra sa začala vo francúzskych filmoch. Objavil sa v mnohých filmoch Luca Bessona, z ktorých dva znamenali pre Rena veľký úspech: *Magická hlbočina* a *[[Leon (film)|Leon]]*. Hral v amerických filmoch *French Kiss* s Meg Ryan a Kevinom Klineom, ** s Tomom Cruiseom, *Ronin* s Robertom De Nirom, pričom nezanedbával ani francúzsku produkciu – napr.: *[[Návštevníci (filmová séria)|Návštevníci]]* a *Purpurové rieky*.

Reno tiež prispel k tvorbe druhého pokračovania populárnej hry Onimusha pre PlayStation 2, keď zosobnil postavu *Jacquesa Blanca* a poskytol pre ňu aj svoj hlas.

## Mladosť
Reno sa narodil v meste Casablanca (Maroko) andalúzskym rodičom, ktorí do severnej Afriky utiekli pred diktatúrou Francisca Franca. Keď mal Jean 12 rokov, presťahovala sa jeho rodina do Francúzska.

## Kariéra
Renova kariéra sa začala vo francúzskych snímkoch - objavoval sa predovšetkým vo filmoch Luca Bessona, z ktorých tri -*Magická hlbočina* (*The Deep Blue*, 1988), *Brutálna Nikita* (*Nikita*, 1990) a *Leon* (1994) priniesli Renovi veľkú slávu. Zažiaril vo veľkolepých amerických snímkoch ako *Francúzsky bozk* (*French Kiss*, 1995), *Mission: Impossible* (1996), *Ronin* (1998), *Godzilla* (1998), pričom však nezanedbával ani tvorbu francúzsku: *Návštevníci* (*The Visitors*, 1993) a *Purpurové rieky* (*The Crimson Rivers*, 2000). V roku 2006 obsadil jednu z hlavných rolí v remaku filmu *Ružový panter* (*Pink Panther*), kde si zahral kolegu inšpektora Clouseaua (Steve Martin). V tom istom roku stvárnil aj kapitána Bezu Facha v snímke *Da Vinciho kód* majstra Leonarda (*The Da Vinci Code*).
Objavil sa tiež v televíznom reklamnom spote spoločnosti UPS.

## Osobný život
29. júla 2006 sa na radnici v juhofrancúzskom Les Baux-de-Provence oženil s tridsaťpäťročnou modelkou a herečkou Žofiou Boruckovou. V roku 2009 sa im narodil syn Cielo a v roku 2011 syn Dean. V minulosti bol ženatý už dvakrát, z každého manželstva má dve deti. So svojou prvou ženou Geneviève má dcéru Sandru (1978) a syna Michaela (1980). S druhou manželkou, modelkou Natháliou Dyszkiewiczovou má syna Toma (1996) a dcéru Serenu (1998). Reno má sídla v Paríži, Malajzii a Los Angeles.

## Filmografia

## Iné projekty

## Externé odkazy
* 
* 

Kategória:Francúzski filmoví herci
Kategória:Francúzske osobnosti španielskeho pôvodu
Kategória:Účastníci Medzinárodného filmového festivalu Karlovy Vary
Michael Caine

Sir **Michael Caine** (* 14. marec 1933, Londýn) je anglický filmový herec.

## Filmografia
* 1999 – *[[Pravidlá muštárne]]*, ako *Dr. Wilbur Larch*

## Iné projekty

## Externé odkazy
* Oficiálna stránka
* 
* FDb.cz - Michael Caine

Kategória:Anglickí filmoví herci
Kategória:Držitelia Oscara za najlepší mužský herecký výkon vo vedľajšej úlohe
Kategória:Držitelia ceny BAFTA za najlepšieho herca v hlavnej úlohe
Kategória:Držitelia ceny Zlatý glóbus za najlepší mužský herecký výkon (komédia/muzikál)
Kategória:Držitelia ceny Zlatý glóbus za najlepší mužský herecký výkon v miniseriáli alebo televíznom filme
Kategória:Anglické osobnosti írskeho pôvodu
Kategória:Osobnosti z Londýna
Kategória:Držitelia Screen Actors Guild Award